paragraph_text: Hercegovačka gorska služba spašavanja (HGSS) je volonterska, nevladina i neprofitna udruga čiji je cilj pomoć i spašavanje kako u nepristupačnim planinskim tako i u urbanim sredinama. HGSS je osnovan početkom 2011. godine, a prve godine osnivanja Hercegovinu je pogodila velika nezapamćena snježna nepogoda gdje inicijativu organizacije i pomoći ugroženom stanovništvu preuzima na sebe tek osnovana služba nakon čega je postala prepoznatljiva i prihvaćena. Kao sjećanje na te događaje HGSS Mostar slavi 6. veljače svoj rođendan.